**ԱՄՓՈՓԱԹԵՐԹ**

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ՀՈԿՏԵՄԲԵՐԻ 3-Ի N 1327-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ՇԱՀԱԳՐԳԻՌ ՄԱՐՄԻՆՆԵՐԻ ՆԵՐԿԱՅԱՑՐԱԾ ԴԻՏՈՂՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ ՄԱՍԻՆ

|  |  |
| --- | --- |
| 1. Հայաստանի Հանրապետության ֆինանսների նախարարություն | 02.02.2023թ. |
| 01/2-1/1639-2023 |
| Հայաստանի Հանրապետության կառավարության 2019 թվականի հոկտեմբերի 3-ի թիվ 1327-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախա­գծի վերա­­­­բեր­յալ հայտ­­­­­­նում ենք, որ դիտողություններ և առաջարկություններ չկան։ | Ընդունվել է ի գիտություն: |
| 2. Հայաստանի Հանրապետության էկոնոմիկայի նախարարություն | 03.02.2023թ. |
| 04/1588-2023 |
| «Հայաստանի Հանրապետության կառավարության 2019 թվականի հոկտեմբերի 3-ի N 1327-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագծի վերաբերյալ սկզբունքային առարկություններ և առաջարկություններ չունենք։Միաժամանակ առաջարկում ենք՝Նախագծում «2022» թիվը փոխարինել «2023» թվով, Նախագծի 1-ին կետի 5) -րդ ենթակետում «կարող են ավելացվել» բառերը փոխարինել «պետք է ավելացվեն» բառերով՝ նկատի ունենալով, որ խոսքը գնում է փաստաթղթային հսկողությանը և մաքսային զննման իրականացմանը և մաքսային հսկողության այլ միջոցների կիրառման առնչվող՝ ռիսկերի նվազեցման միջոցառումների իրականացման ցուցումների մասին։ Այդ առումով նշված ենթակետի դրույթները պետք է լինեն իմպերատիվ բնույթի, քանի որ դրանք վերաբերվում են մաքսային մարմնի պաշտոնատար անձի պարտականություններին, այլ ոչ թե իրավունքներին։ | Ընդունվել է, կատարվել է փոփոխություն։ |
| 3. Հայաստանի Հանրապետության արդարադատության նախարարություն | 29.03.2023թ. |
| 01/27.1/15648-2023 |
| 1.Նախագծի անվանման մեջ «2022» թիվն անհրաժեշտ է փոխարինել «2023» թվով:2.Նախագծի 1-ին կետի 2-րդ ենթակետում «հաստատել» և «սահմանել» բառերն անհրաժեշտ է նշել մեծատառերով:3.Նախագծի 1-ին կետի 3-րդ ենթակետն անհրաժեշտ է խմբագրել՝ նկատի ունենալով, որ որոշման ամբողջ տեքստում անհրաժեշտ է «և/կամ» բառերը փոխարինել «կամ» բառով:4. Նախագծի 1-ին կետի 6-րդ ենթակետի համաձայն՝ հավելվածի 10-րդ կետը լրացվում է նոր պարբերությամբ: Ղեկավարվելով «Նորմատիվ իրավական ակտերի մասին» օրենքի կարգավորումներով՝ առաջարկում ենք հավելվածի 10-րդ կետը ներկայացնել նոր խմբագրությամբ՝ համարակալելով բոլոր պարբերությունները: | Ընդունվել է, կատարվել է փոփոխություն։ |